cyanic-selkie/wikianc huggingface dataset:
ஜன் லோக்பால் மசோதா
குடிமக்கள் சார்பாளர்கள்
ஐந்து மாண்புமிகு சமூக சேவகர்கள் வரைவுக்குழுவில் பங்கேற்பார்கள். அவர்கள்:
வெளி இணைப்புகள்
பகுப்பு:இந்தியாவில் சட்டம் பகுப்பு:இந்தியாவில் ஊழல் எதிர்ப்பு
அனபேரி பிரபாகர் ராவ்
அனாபேரி பிரபாகர் ராவ் ( Anabheri Prabhakar Rao) (பிறப்பு: 1910 ஆகஸ்ட் 15 - இறப்பு 1948 மார்ச் 14 ) இவர் ஒரு தெலங்காணா கெரில்லா தலைவராக இருந்தார். மேலும் இவர் தெலுங்கு மொழியின் முன்னணி அதிகாரமாகவும் கருதப்படுகிறார். ஒரு இந்திய சுதந்திர போராட்ட வீரரான இவர், இந்திய சுதந்திர இயக்கத்தின் மிகவும் செல்வாக்கு மிக்க புரட்சியாளர்களில் ஒருவராக கருதப்படுகிரார். இவர் ஒரு அறிவார்ந்த, இராணுவ கோட்பாட்டாளராகவும், இராஜதந்தியாகவும் மற்றும் தெலுங்கானா கிளர்ச்சியின் முக்கிய நபராகவும் இருந்தார். இவர் ஐதராபாத் நிசாம் மற்றும் ரசாக்கர்களுக்கு எதிராக போராடி இறந்தார்.
ஆரம்ப கால வாழ்க்கை
ஐதராபாத் மாநிலத்தில் (தற்போது தெலங்காணா ) கரீம்நகர் மாவட்டத்தில் உள்ள திம்மாபூர் மண்டலத்தில் உள்ள போலம்பள்ளி கிராமத்தைச் சேர்ந்த தேசுமுக் குடும்பத்தில் 1910 ஆகஸ்ட் 15 ஆம் தேதி வெங்கடேசுவர் ராவ் மற்றும் இராதாபாய் தம்பதிகளுக்கு அனபேரி பிரபாகர் ராவ் பிறந்தார். முன்னதாக ஐதராபாத்தின் நிசாமுக்கு எதிராக புரட்சிகர நடவடிக்கைகளில் ஈடுபட்டிருந்த ஒரு இந்து எல்லாப்பு குடும்பத்தில் பிறந்த அனபேரி, இளைஞனாக புரட்சிகர இயக்கங்களைப் படித்தார், அராஜகம் மற்றும் பொதுவுடைமை ஆகியவற்றில் ஈர்க்கப்பட்டார். இவர் நிஜாமுக்கு எதிராக ஏராளமான புரட்சிகர அமைப்புகளின் நடவடிக்கைகளில் ஈடுபட்டார். நிசாமின் கீழ் தெலுங்கு பேசும் மக்களுக்கு சம உரிமை கோரும் போது அனாபேரி அவர்களின் ஆதரவைப் பெற்றார். இவரது ஆளுமை தெலங்காணாவில் உள்ள இளைஞர்களை தெலுங்கானா சுதந்திரத்திற்காக போராடத் தூண்டியதுடன், தெலங்காணாவில் சமூகவுடைமையின் எழுச்சியையும் அதிகரித்தது. நிசாம் கல்லூரியில் படிக்கும் போது, மகாத்மா காந்தி, பகத் சிங், சுபாஸ் சந்திரபோஸ், சர்தார் வல்லபாய் படேல் ஆகியோரின் கொள்கைகளால் ஈர்க்கப்பட்டு, ஒரு மாணவராக நிசாம் எதிர்ப்பு இயக்கத்தில் நுழைந்தார்.
நிசாம் எதிர்ப்பு இயக்கம்
4 வது ஆந்திர மகாசபா மாநாட்டை ஏற்பாடு செய்வதில் அனபேரி முக்கிய பங்கு வகித்தார். கரீம்நகரில் போய்வாடாவில் ஆந்திர மகாசபாவின் மாவட்ட செயலாளராக தேர்ந்தெடுக்கப்பட்டார். மாவட்டத் தலைவராக பாடம் எல்லா ரெட்டி தேர்ந்தெடுக்கப்பட்டார். இவர் நிசாம் மற்றும் ரசாக்கர்களுக்கு எதிராக போராடினார். செப்டம்பர் 1947 இல் பாதம் எல்லா ரெட்டி அளித்த அழைப்பின் பேரில் பலர் போராட்டத்தில் இணைந்தனர். அனபேரி பிரபாகர் ராவின் தலைமையில் ஒரு படை ஒன்று உருவாக்கப்பட்டது. படைகளின் உறுப்பினர்கள் 1948 ஜனவரியில் சுமார் நாற்பது கிராமங்களில் பட்டேல்கள் மற்றும் பட்வாரிகளின் பதிவுகளை எரித்தனர்.
இவர் தெலங்காணாவில் புரட்சிகர இயக்கத்திற்கு ஒரு புதிய அலை கொடுத்த பிராந்திய வீரராவார். வாழ்க்கையில் இவரது ஒரே குறிக்கோள் தெலங்காணாவை நிசாம் பேரரசு / ரசாக்கர்களிடமிருந்து விடுவிப்பதாகும். இவர் கரீம்நகர் / தெலங்கானாவின் பகத்சிங் என்று அழைக்கப்பட்டார்
நிசாமின் நெருங்கிய ஆலோசகர் காசிம் இரஸ்வி தலைமையிலான காவல்துறை மற்றும் ரசாக்கர்களுக்கு எதிரான போராட்டத்தில், கரிம்நகர் மாவட்டத்தில் ஊசுனாபாத் அருகே முகம்மதாபூரின் மலைகள் மற்றும் மலைகளில் உள்ள குன்றுகளில் காவல்துறையினருக்கும் பொதுவுடமை குழுவினருக்கும் இடையே 1948 மார்ச் 14 அன்று கடுமையான துப்பாக்கி சூடு ஏற்பட்டது. இந்தப் போராட்டத்தில் 37 வயதான போரில் அனபேரி இறந்தார்.
இறப்பிற்குப் பின்
அனபேரி பிரபாகரின் மரணத்திற்குப் பிறகு, தெலங்காணா கிளர்ச்சி அதிகமடைந்தது. ஒவ்வொரு கிராமமும் ரசாக்கர்களுடன் சண்டையிட இளைஞர் படைகளை உருவாக்கியது. ஆண்கள் மட்டுமல்ல, பெண்களும் ஆயுதங்களைப் பயன்படுத்தி பயிற்சி பெற்றனர்.
பின்னர் தெலங்காணா சுதந்திரப் போராளிகள் இந்திய சுதந்திரப் போராளிகளாக அங்கீகரிக்கப்பட்டனர். நிசாம் மற்றும் ரசாக்கர்கள் மீது இந்திய அரசு நடவடிக்கை எடுத்தது. (சர்தார் வல்லபாய் படேல் தலைமையில்). "ஆபரேஷன் போலோ" என்று அழைக்கப்படும் இந்த நடவடிக்கை 1948 செப்டம்பர் 13 முதல் 1948 செப்டம்பர் 17 வரை நடந்தது. 1948 செப்டம்பர் 17 அன்று நிசாம் இந்திய ராணுவத்திடம் சரணடைந்தார். தெலங்காணா சுதந்திரம் பெற்று இந்திய ஒன்றியத்தில் இணைந்தது. ஆயிரக்கணக்கான அப்பாவி மக்களைக் கொன்றதற்காக ரசாக்கர் தலைவர் காசிம் அரஸ்வி சிறைக்கு அனுப்பப்பட்டார், ஆனால் பின்னர் அவர் விடுதலை அடைந்து பாக்கித்தானில் குடியேறினார்.
முகம்மதாபூர் மலைகளுக்கு அருகே இவர்களின் நினைவாக அமைக்கப்பட்ட ஒரு தூணில் சண்டையில் இறந்த இந்த தோழர்களின் பெயர்கள் அனைத்தையும் காணலாம். வெங்கடேசுவரர் கோயிலுக்கு முன்னால் கரீம்நகரில் அனபேரி பிரபாகர் ராவின் சிலை உள்ளது. இது 1994 ஜனவரி 12, அன்று அப்போதைய முதல்வர் திரு கோட்லா விஜய பாஸ்கர ரெட்டியால் அமைக்கப்பட்டது. திரு. அனபேரி பிரபாகர் ராவின் மற்றொரு சிலை, திரு. அனபேரி பிரபாகர் ராவின் மற்றொரு சிலை, பாரதிய ஜனதா கட்சியின் தலைவர் கதிநகர் மாவட்டத்தின் ஹுஸ்னாபாத் நகரில் விதேசாகர் ராவ் 22 அக்டோபர் 2012 அன்று தெலுங்கானா ஆயுதப் போராட்டத் தலைவர் சி. வித்யாசாகர் ராவ் என்பவரால் திறக்கப்பட்டது.
குறிப்புகள்
பகுப்பு:இந்தியப் புரட்சியாளர்கள் பகுப்பு:1910 பிறப்புகள் பகுப்பு:1948 இறப்புகள்
ஸ்ரீ சண்முகா இந்து மகளிர் கல்லூரி
ஸ்ரீ சண்முகா இந்து மகளிர் கல்லூரி இலங்கையின் திருகோணமலை நகரப் பகுதியில் அமைந்துள்ளது. இதன் அதிபராக திருமதி சந்திரா பாலசுப்பரமணியம் கடமையாற்றுகின்றார். இது நகரின் பிரபலமான பெண்கள்பாடசாலையாகவும் இந்துப் பாரம்பரியங்களைக் கடைப்பிடிக்கும் பாடசாலையாகவும் திகழ்கின்றது.
வெளி இணைப்புகள்
பகுப்பு:திருகோணமலை மாவட்டப் பாடசாலைகள் பகுப்பு:திருகோணமலை பகுப்பு:திருகோணமலை மாவட்டத் தமிழ்ப் பாடசாலைகள்
ஒப்புதலின் பேரில் சமநிலை
சதுரங்கத்தில், ஒப்புதலின் பேரில் சமநிலை (draw by (mutual) agreement) என்பது இரு ஆட்டக்காரர்களும் ஆட்டத்தை சமநிலையாக்க சம்மத்திப்பதன் மூலம் ஆட்டம் முடிவுக்கு வருதலாகும். ஒரு ஆட்டக்காரர், எதிராளியிடம், ஆட்டத்தின் எந்த நிலையிலும் ஆட்டத்தை சமநிலையாக்க கேட்கும் போது எதிராளி சம்மதித்தால் அந்த ஆட்டம் சமநிலையில் முடிவடையும். இது சம்மந்தமாக பிபாவின் சதுரங்க விதிகளில், 9.1. எனும் கட்டுரையில் குறிப்பிடப்பட்டுள்ளது. சதுரங்க வித்துவான்களின் ஆட்டங்களில் அதிகமாக, ஒப்புதலின் பேரில் சமநிலையே மற்ற வகையான சமநிலைகளை விட அதிகமாக ஏற்படுகின்றது. .
உசாத்துணை நூற்பட்டியல்
பகுப்பு:சதுரங்க விதிகள்
நம் சொங் பூங்கா
thumb|right|340px|நம் சொங் பூங்காவில் தேகப்பயிற்சி செய்யும் குடியிருப்பாளர்கள் மற்றும் பூங்காவின் காட்சி நம் சொங் பூங்கா (Nam Cheong Park) என்பது ஹொங்கொங், கவுலூன், சம் சுயி போ நகர எல்லைப் பகுதியில் அமைந்துள்ள ஒரு ஆகும். இந்த பூங்காவை ஆங்காங் அரசு தமது கட்டுப்பாட்டின் கீழுள்ள ஓய்வாற்றல் மற்றும் பண்பாட்டுச் சேவைகள் திணைக்களம் ஊடாக நிர்வகித்து வருகிறது. இது நம் சொங் எம்.டி.ஆர் தொடருந்தகம் அருகாமையில் உள்ளது. இப்பூங்கா சுற்றுலா பயணிகளை கவரும் ஒரு பூங்கா அல்ல. இந்த நம் சொங் வீட்டு குடியிருப்புத் தொகுதிகளில் உள்ளோர், தமது தேகப்பயிற்சி எடுப்பதற்கும், விளையாடுவதற்கும், ஓய்வெடுப்பதற்கும் மற்றும் குழந்தைகளை விளையாட விடுவதற்குமான ஒரு பூங்கா ஆகும். இதுப்போன்ற பூங்காக்கள் ஹொங்கொங் எங்கும் ஆயிரக்கணக்கில் உள்ளன. இந்த நம் சொங் பூங்காவின் அமைவிடமான சம் சுயி போ நகரில் இருக்கும் நூற்றுக்கணக்கான பூங்காக்களில் இதுவும் ஒன்றாகும்.
பூங்கா பராமறிப்பு
ஹொங்கொங்கில் உள்ள ஆயிரக்கணக்கான பூங்காக்களின் பராமறிப்பை ஓய்வாற்றல் மற்றும் பண்பாட்டுச் சேவைகள் திணைக்களம் மேற்கொண்டு வருவதைப் போல், இந்த பூங்காவையும் அந்த திணைக்களமே பராமறித்து வருகிறது. பூங்கா காவல் பணியாளர்கள், சுத்திகரிப்பாளர்கள், பாதுக்காப்பு போன்ற அனைத்து செயல்பாடுகளையும் மிகவும் நேர்த்தியாக செய்து வருகிறது. பூங்காவின் உள்ளே எவரும் கதிரைகளில் படுத்தல், எச்சில் துப்புதல், ஈருருளியில் உள்வருதல் போன்ற, பூங்காவின் சட்டத்திட்டங்களை மீறினால், உடனடியாக காவல் துறையினருக்கு அழைப்பு விடுத்து விடுவார்கள். பூங்கா மிகவும் தூய்மையுடன் காட்சியளிக்கும். இந்த பூங்கா மூடப்படுவதில்லை. 24 நான்கு மணித்தியாளமும் திறந்திருக்கும்.
அகலப்பரப்பு காட்சி
நம் சொங் பூங்காவின் இந்தப் பகுதி தேகப்பயிற்சி செய்வோருக்கான உபகரணங்களும், சிறுவர்களுக்கான விளையாட்டு திடலும் ஆகும். இந்த திடலின் நிலப்பகுதி ஒரு வகை இரப்பர் போன்ற தரையமைப்பை கொண்டது. சிறுவர்கள் தவறி விழுந்தாலும் எந்த ஆபத்தும் ஏற்படாத வாறு பாதுக்காப்பாகக் கட்டப்பட்டுள்ளது. அநேகமாக ஹொங்கொங்கில் ஏனைய பூங்காக்களைப் போன்றே இதுவும் வடிவமைக்கப்பட்டுள்ளது. thumb|center|800px|நம் சொங் பூங்காவின் தேகப்பயிற்சி மற்றும் சிறுவர் விளையாட்டுப் பகுதியின் [[அகலப்பரப்பு காட்சி]]
மேற்கோள்கள்
பகுப்பு:ஓய்வாற்றல் மற்றும் பண்பாட்டுப் பணிகள் திணைக்களம் பகுப்பு:ஹொங்கொங் பூங்காக்கள்
நோஸ்ராடாமஸ்
மைக்கேல் டி நோஸ்திரதாம் (Michel de Nostredame), சுருக்கமாக நோஸ்திரதாமுஸ் (திசம்பர் 14, 1503 - சூலை 2, 1566), உலகின் சிறந்த குறி சொல்லும் பதிப்பாளர்களில் ஒருவராகத் திகழ்ந்தவர். இவரது படைப்பான "லெஸ் புரோபெடீஸ்" மூலம் நன்கு அறியப்பட்டவராக விளங்கும் இவரது இப்படைப்பு 1555 அன்று முதன் முதலில் அச்சடிக்கப்பட்டது குறிப்பிடத்தக்கது. இப்புத்தகப் படைப்பின் மூலம் பிரபலமடைந்த நோஸ்ராடாமஸ் பெரும்பாலும் அவரின் இறப்பிற்குப் பின்னரே உலக மக்களால் அறியப்பட்டார்.
நோஸ்ராடாமஸ் அவரது புத்தகப் படைப்புகளில் சிறப்பாகக் கருதப்படும் இப்புத்தகத்தில் உலகில் நடைபெற்ற, நடைபெறவிருக்கும் நிகழ்வுகள் மற்றும் பல சம்பவங்களில் முக்கியமானவற்றை அன்றைய காலகட்டங்களிலேயே எழுதியவராக அனைவராலும் அறியப்படுகின்றார். இருப்பினும் இவரது குறி சொல்லும் ஆற்றல் பல கடின முயற்சிகளின் பின்னரே அறியக்கூடும் எனப்பலரும் மேலும் சிலர் இவ்வாறான கூற்றுக்கள் யாராலும் கண்டுபிடிக்க முடியாத வகையினால் குறி சொல்லப்பட்டிருக்கின்றது எனவும் கூறுகின்றனர்.
சிறு வயது வாழ்க்கை
நோஸ்ராடாமஸ் பிரான்ஸ்வடக்கில்செயின்ட்-ரெமி-டி-பகுதியில் டிசம்பர் 14 1503,அன்று பிறந்தார் என்பதும் அவர் வாழ்ந்த பிரதேசப் பகுதி இன்றளவும் காணப்படுகின்றதென்பதும் குறிப்பிடத்தக்கது,யூத வம்சாவளியினர்களான ரெய்னியெர் டி செயிண்ட் ரெமி மற்றும் நொடாரி ஜௌமெ டி நோஸ்ரடேம் ஆகியோரின் எட்டுப்பிள்ளைகளில் ஒருவராகப் பிறந்தார் நோஸ்ராடாமஸ். ஜௌமேயின் தந்தையான கசோனெட் 1455 ஆம் ஆண்டின் காலப் பகுதியில் தன்னை ஒரு கத்தோலிக்க மதத்தவராகத் தம்மை மாற்றிக்கொண்டார்.Nostradamus Predictions for 2022: பிரான்சின் பிரபல ஜோதிடரான நோஸ்ட்ராடாமஸைப் பற்றி அனைவருக்கும் தெரிந்திருக்கலாம். உலகத்தைப் பற்றிய அவரது கணிப்புகள் பிரபலமானவை. அவற்றில் பல உண்மையாக நடந்துள்ளன. தற்போது 2022ஆம் ஆண்டு குறித்த அவரது கணிப்பு வெளியாகியுள்ளது. கவலையை ஏற்படுத்தும் அந்த கணிப்புகள் என்ன என்பதை தெரிந்து கொள்வோம்.
உலகில் அணுகுண்டு வெடிக்கும் நோஸ்ட்ராடாமஸின் கூற்றுப்படி, அடுத்த ஆண்டு அதாவது 2022ம் வருடம், உலகில் மிகவும் ஆபத்தான அணுகுண்டு வெடிக்கும். அதிலிருந்து வெளிவரும் கதிர்வீச்சினால் உலகின் தட்பவெப்ப நிலை மாறி பிரம்மாண்டமான பனிப்பாறைகள் முற்றிலும் உருகும். இதனால் உலகிலுள்ள கடல்களின் நீர்மட்டம் அதிகரிக்கும். இதனால் பல தீவுகளும் சிறிய நாடுகளும் நீரில் மூழ்கும். கோடிக்கணக்கான மக்கள் கதிர்வீச்சினால் அகால மரணமடைவார்கள், எஞ்சியிருப்பவர்களுக்கு பல்வேறு நோய்கள் ஏற்படும்.
கருடபுராணத்தின் இந்த 7 விஷயங்களை மனதில் வைத்துக் கொண்டால், நரகமும் வெகு தூரமே!
சிறுகோள் பூமியுடன் மோதும் நோஸ்ட்ராடாமஸின் கணிப்பின்படி, 2022 ஆம் ஆண்டில், பெரிய வானியல் நிகழ்வு நிகழும். அடுத்த ஆண்டில், ஒரு கிரகத்தில் இருந்து உடையும் சிறுகோள் ஒன்று, மிக அதிக வேகத்தில் வந்து பூமியைத் தாக்கும். அந்த சிறுகோள் பூமியின் வளிமண்டலத்தில் நுழைந்து கடலில் விழும். அந்த சிறுகோளின் அளவு மிகப் பெரியதாக இருக்கும் என்பதால் கடலில் வலுவான அலைகள் எழுந்து சுனாமி உருவாகும். எனவே, கடலுக்கு அருகில் அமைந்துள்ள நாடுகளின் கரையோரப் பகுதி முற்றிலுமாக அழிந்து, ஆயிரக்கணக்கான மக்கள் உயிரிழப்பார்கள்.
(Astrology Prediction), அடுத்த ஆண்டு பிரான்சுக்கும் மிகவும் கடுமையானதாக இருக்கும். 2022 ஆம் ஆண்டில் ஏற்படும் பெரிய புயலினால், விவசாயத்தில் எதிர்மறையான தாக்கம் ஏற்படும், அதன் காரணமாக ஏற்படும் பஞ்சத்தினால் மனிதகுலமே துன்பப்படும். கடுமையான பணவீக்கம் நோஸ்ட்ராடாமஸின் கணிப்பின்படி, அடுத்த ஆண்டு உலகப் பொருளாதாரத்தில் நிறைய மாற்றங்கள் இருக்கும். பிட்காயின், தங்கம் மற்றும் வெள்ளி ஆகியவை சொத்துகளாக கருதப்படும். அமெரிக்க டாலரில் பெரும் வீழ்ச்சி ஏற்படும். உலகில் பணவீக்கம் மிகவும் அதிகரிக்கும், இதன் காரணமாக மில்லியன் கணக்கான ஏழைகள் பட்டினியால் உயிரிழப்பார்கள்.
வெளியிணைப்புகள்
பகுப்பு:குறி கூறுபவர்கள் பகுப்பு:சோதிடர்கள் பகுப்பு:1503 பிறப்புகள் பகுப்பு:1566 இறப்புகள் பகுப்பு:பிரெஞ்சு எழுத்தாளர்கள்
பென்னு
பென்னு (Bennu), உலகின் படைப்பிற்கு காராணமான எகிப்தியக் கடவுளான இரா (சூரியன்) கடவுளுடன் தொடர்புடைய பறவை வடிவக் கடவுள் ஆவார். கிரேக்க புராணங்களில் கூறப்படும் பீனிக்ஸ் பறவையின் புனைவுக்கு பென்னு தெய்வம் காரணமாக இருந்திருக்கலாம்.
எகிப்திய தொன்மவியல்படி, பென்னு தெய்வம் சுயமாக உருவான ஒரு உயிரினம் ஆகும். உலகப் படைப்பின் போது கடவுள் இராவுடன் பென்னு தெய்வம் பங்கு வகித்ததாகக் கூறப்படுகிறது. பென்னு தெய்வம் இராவின் ஆக்கப்பூர்வமான செயல்களை செயல்படுத்தியவர் என்றும் கூறப்படுகிறது. பென்னு தெய்வம் மறுபிறப்பின் அடையாளமாகவும் இருந்தார். எனவே பென்னு கடவுள் வாழ்வு, இறப்பு, மறுவாழ்வுக்கு காரணமான ஒசிரிசுடன் தொடர்புடையவர். பென்னு கடவுள் தன்னை அவ்வப்போது புதுப்பித்துக் கொள்ளும் ஆற்றல் கொண்டவர்.
வழிபாடு
பண்டைய எகிப்தின் வில் உள்ள ஐரினெஃபரின் கல்லறையில் இருந்து தலையில் சூரிய வட்டுடன் பென்னுவின் சித்தரிப்பு ஆத்தூம் மற்றும் இரா கடவுள்களைப் போல இருந்தது. ஹெல்லியோபோலிஸ் நகரத்தில் பென்னுவின் வழிபாடு இருந்திருக்கலாம். பண்டைய எகிப்தியர்களின் இறுதிச் சடங்குகளின் போது வைக்கப்படும் கல் வண்டு தாயத்துகளில் பென்னுவின் உருவம் காணப்படுகிறது.
புது எகிப்து இராச்சியத்தில்
புது எகிப்து இராச்சியக் காலத்தில் பென்னு கடவுளின் உருவம் சாம்பல் நாரையின் வடிவத்தில், நீண்ட அலகுடன், தலையில் இரண்டு சிறகுகளுடன் வடிக்கப்பட்டுள்ளது.
வெளி இணைப்புகள்
பகுப்பு:எகிப்தியக் கடவுள்கள் பகுப்பு:எகிப்திய தொன்மவியல்
விஷ்ணுபாதம் கோயில்
விஷ்ணுபாதம் கோயில் (Vishnupada Mandir) (विष्णुपद मंदिर) இந்தியாவின் பிகார் மாநிலத்தின் கயை நகரத்தில், பால்கு ஆற்றின் கரையில் அமைந்த பண்டைய இந்துக் கோயிலாகும். விஷ்ணுவின் பாதம் பொறிந்த இக்கோயில், விஷ்ணுவிற்கு அர்பணிக்கப்பட்டது. இக்கோயிலின் கருங்கல்லில் அமைந்த மூலவர் பெயர் தர்மசிலா என்பர்.
புராண வரலாறு
இக்கோயிலின் கருங்கல்லில் 40 செமீ நீளத்திற்குஒ விஷ்ணுவின் பாதம் பொதிந்துள்ள அமைப்பு உள்ளது. கயா சூரன் எனும் அசுரனை, விஷ்ணு தன் காலால் பாதளத்தில் அமிழ்த்தியதால், உண்டான வடுவை இத்தலத்தில் விஷ்ணு பாதம் என்று அழைக்கின்றனர்.
வரலாறு
இராமரும், சீதையும் விஷ்ணுபாதம் கோயிலுக்கு வருகை தந்துள்ளனர். இந்தூர் ராணி அகில்யாபாய் ஓல்கர், 1787ல் விஷ்ணுபாதம் கோயிலை சீரமைத்து கட்டினார்.
கட்டிடக் கலை
எண்கோண வடிவில் அமைந்த விஷ்ணு பாதம் கோயில், 30 மீட்டர் உயரமும், எட்டு அடுக்குகளும் கொண்டது.
வெளி இணைப்புகள்
பகுப்பு:இந்திய இந்துக் கோயில்கள்
அவமானத்தின் நூற்றாண்டு
அவமானத்தின் நூற்றாண்டு, அல்லது நூறு ஆண்டு கால தேசிய அவமானம், எனும் பதமானது சீனாவில் சீனப் பேரரசை மேற்கத்திய நாடுகள், உருசியா மற்றும் யப்பான் ஆகியவை 1839 முதல் 1949 வரையான காலகட்டத்தில் இடையிட்டு அடிபணிய வைத்ததை விளக்கப் பயன்படுத்தப்படுவதாகும்.
இந்தப் பதமானது 1915 ஆம் ஆண்டு தோன்றியது. யப்பானிய அரசாங்கம் விதித்த இருபத்தொரு நிபந்தனைகளை யுவான் ஷிக்காய் ஒப்புக் கொண்டதை எதிர்த்து, சீன தேசியவாதம் வளர்ந்து கொண்டிருந்த சூழ்நிலையில் தோன்றியது. குவோமின்டாங் மற்றும் சீனப் பொதுவுடமைக் கட்சி ஆகியவை இந்தத் தன்மையைப் பிரபலப்படுத்தின.
வரலாறு
அவமானத்தின் நூற்றாண்டின் தொடக்கமானது பொதுவாக 19ஆம் நூற்றாண்டின் நடுப்பகுதியில் இருந்து ஆரம்பிப்பதாகக் குறிப்பிடப்படுகிறது. அந்த நேரத்தில்தான் முதலாம் அபினிப் போர் நடந்தது. சீனர்கள் பலர் அபினிக்கு அடிமையாயினர்.
அவமானத்தின் நூற்றாண்டின் ஒரு பகுதியாக அயல்நாட்டு சக்திகளிடம் தோல்வியடைந்த கீழ்க்கண்ட நிகழ்வுகள் குறிப்பிடப்படுகின்றன:
உசாத்துணை
பகுப்பு:சீன வரலாறு
அரசூர் வெங்கடாசலபதி கோயில்
அரசூர் வெங்கடாசலபதி கோயில் தமிழ்நாட்டில் தூத்துக்குடி மாவட்டம், அரசூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இரகினா சொர்க்கப் பறவை
இரகினா சொர்க்கப் பறவை (Raggiana Bird-of-paradise, Paradisaea raggiana) என்பது பரடிசயிடே (சொர்க்கப் பறவை) குடும்பத்தைச் சேர்ந்த பெரிய பறவை. தென் மற்றும் வட நியூ கினி பரவலாகக் காணப்படும் இப்பறவை அங்கு "குமுள்" (kumul) என அழைக்கப்படுகிறது.
இப்பறவை பப்புவா நியூ கினியின் தேசிய பறவையும், அந்நாட்டின் தேசிய சின்னமாகவும், அந்நாட்டின் தேசியக் கொடியிலும் இடம்பெற்றுள்ளது.
வெளியிணைப்புக்கள்
பகுப்பு:சந்திரவாசிகள் பகுப்பு:பப்புவா நியூகினிப் பறவைகள்
தென் திராவிட மொழிகள்
தென் திராவிட மொழிகள் என்பது திராவிட மொழிக் குடும்பத்தின் உட்பிரிவு ஆகும். இதில் 85-ற்கும் மேற்பட்ட திராவிட மொழிகள் உள்ளன. உலக மொழி குடும்பத்தில் 47 மொழிகள் இந்த உட்பிரிவுகளில் இருக்கிறது. தென் திராவிட மொழிகள் பெரும்பாலும் இந்தியாவில் தான் அதிகமாகப் பேசப்படுகின்றது. இருப்பினும் 2007 கணக்கின்படி இலங்கையில் தமிழ் மொழி பேசுபவர்களின் எண்ணிக்கை 3,770,000. மற்ற நாடுகளில் குடியேரிய மக்களில் சிலரும் தென் திராவிட மொழிகளைப் பேசுகிறார்கள். குறிப்பாக தமிழ் மொழி பேசுபவர்கள் மலேசியா, சிங்கப்பூர், கனடா போன்ற நாடுகளில் வசிக்கிறார்கள். மலையாள மொழி பேசுபவர்கள் ஐக்கிய நாடுகள் மற்றும் அமெரிக்காவில் வசிக்கிறார்கள்.
Southern Dravidian
பகுப்பு:திராவிட மொழிகள்
ஜக்கூர் ஏரி
ஜக்கூர் ஏரி (Jakkur Lake) என்பது இந்தியாவில் கர்நாடக மாநிலத் தலைநகர் பெங்களூரில் அமைந்துள்ள மிகப்பெரிய ஏரிகளில் ஒன்றாகும். இது நகரின் வடக்குப் பகுதியில் அமைந்துள்ளது. இந்த ஏரி ஜக்கூர் என்ற இடத்தின் பெயரிலிருந்து இதன் பெயரைப் பெற்றது. இந்த ஏரியின் பரப்பளவு சுமார் 35 ha ஆகும். இந்த ஏரியில் பல தீவுகள் உள்ளன. காவிரி நீர் கிடைக்காத அருகிலுள்ள கிராமங்களுக்கு இந்த ஏரி குடிநீர் ஆதாரமாகவும் உள்ளது. இந்த ஏரியானது மற்ற நாடுகளிலிருந்து வரும் புலம்பெயர்ந்த பறவைகளை அதிக அளவில் ஈர்த்து வந்தது. சமீபத்திய ஆண்டுகளில் இந்த எண்ணிக்கை குறைந்துள்ளது. சூழல் மாசுபாட்டிலிருந்து, ஏரி புத்துயிர் பெற்றதிலிருந்து, ஏரியில் மீன்களின் எண்ணிக்கை அதிகரித்துள்ளது. இதன் விளைவாக கூழைக்கடா போன்ற நீர்ப் பறவைகள் கூடு கட்டத்தொடங்கியுள்ளன. வலது|thumb|250x250px| ஜக்கூர் ஏரியின் காட்சி
வெளி இணைப்புகள்
பகுப்பு:கர்நாடக ஏரிகள்
நெய்தலூர்
அரசியல்
இது பாராளுமன்றத் தேர்தலுக்கு மயிலாடுதுறை மக்களவைத் தொகுதியிலும், தமிழக சட்டமன்றத் தேர்தலுக்கு பாபநாசம் சட்டமன்றத் தொகுதியிலும் சேர்க்கப்பட்டுள்ளது.
பேடி கிளிஃப்ட்
பேடி கிளிஃப்ட் (Paddy Clift, பிறப்பு: சூலை 14 1953, இறப்பு: செப்டம்பர் 2 1996), சிம்பாப்வே அணியின் துடுப்பாட்டக்காரர். எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 319 முதல்தர துடுப்பாட்டப் போட்டிகளிலும், 243 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1971-1988 ஆண்டுகளில், சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்கு கொண்டார்.
வெளி இணைப்பு
பேடி கிளிஃப்ட் கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1953 பிறப்புகள் பகுப்பு:1996 இறப்புகள்
கிலஸ் ஹேவுட்
கிலஸ் ஹேவுட்  (Giles Haywood , பிறப்பு: செப்டம்பர் 8 1979 ),  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், 19 ஏ-தர துடுப்பாட்டப் போட்டியிலும் கலந்து கொண்டுள்ளார். 1999 ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1979 பிறப்புகள் பகுப்பு:வாழும் நபர்கள்
விக்டோரியா கௌரி
இலெட்சுமண சந்திர விக்டோரியா கௌரி (Victoria Gowri)(பிறப்பு 21 மே 1973) என்பவர் தமிழ்நாட்டினைச் சேர்ந்த சென்னை உயர் நீதிமன்றத்தின் கூடுதல் நீதிபதி ஆவார். இவர் இந்தப் பதவிக்கு நியமிக்கப்படுவதற்கு முன்பு, பாரதிய ஜனதா கட்சியின் அரசியல்வாதியாகவும் மத்திய அரசின் வழக்கறிஞராகவும் பணியாற்றியுள்ளார்.
கல்வி
கௌரி, மதுரையில் உள்ள அரசு சட்டக் கல்லூரியில் சட்டப் பட்டம் பெற்றார். கொடைக்கானலில் உள்ள அன்னை தெரசா மகளிர் பல்கலைக்கழகத்தில் முதுகலைப் பட்டம் பெற்றார்.
சட்டம்
கௌரி 1995-ல் சட்டப் பயிற்சியைத் தொடங்கினார். இரண்டு ஆண்டுகளுக்குப் பிறகுத் தனது சொந்த நிறுவனத்தைத் தொடங்கினார். 2015ஆம் ஆண்டில், பாஜக தலைமையிலான மத்திய அரசு, இவரைச் சென்னை உயர் நீதிமன்றத்தில் மூத்த வழக்கறிஞராக நியமித்தது. ஐந்து ஆண்டுகளுக்குப் பிறகு, கௌரி, மத்திய அரசின் தலைமை வழக்குரைஞர் நியமிக்கப்பட்டார்.
உயர் நீதிமன்ற நீதிபதியாக பதவி உயர்வு
17 சனவரி 2023 அன்று, இந்திய உச்ச நீதிமன்றத்தின் கொலீஜியம் கௌரியை சென்னை உயர் நீதிமன்ற நீதிபதியாகப் பதவி உயர்த்துவதற்கு ஒப்புதல் அளித்தது. சுமார் பதினைந்து நாட்களுக்குப் பிறகு, இவர் மத சிறுபான்மையினருக்கு - கிறிஸ்தவர்கள் மற்றும் முஸ்லீம்களுக்கு எதிராக வெறுப்பூட்டும் பேச்சுகளை பேசியதாகக் குற்றம் சாட்டப்பட்டது. பிப்ரவரி 1ஆம் தேதி, சில வழக்கறிஞர்கள் இந்தியக் குடியரசுத் தலைவரிடம் இவரது நியமனத்தைத் திரும்பப் பெறுமாறு மனு அளித்தனர். இதே காரணங்களுக்காக இந்திய உச்ச நீதிமன்றத்தில் வழக்குத் தாக்கல் செய்தனர்.
கௌரியின் வழக்கு விசாரணைக்கு இருந்த ஒரே நேரத்தில் பதவியேற்றார். உச்ச நீதிமன்றத்தில் வாதங்கள் முடிவடைவதற்கு முன்பு இவர் சத்தியப்பிரமாணம் எடுத்துக்கொண்டார்.
தனிப்பட்ட வாழ்க்கை
கௌரிக்கு கன்னியாகுமரி மாவட்டத்தில் 1973 மே மாதம் 21ஆம் தேதி பிறந்தார். இவருக்குத் திருமணமாகி இரண்டு மகள்கள் உள்ளனர்.
மேற்கோள்கள்
பகுப்பு:வாழும் நபர்கள் பகுப்பு:இந்திய நீதிபதிகள்
முதலாம் ஆங்கிலேய-மராத்தியப் போர்
முதலாம் ஆங்கிலேய-மராத்தியப் போர் (1775–1782), கிழக்கிந்திய கம்பெனி ஆட்சியாளர்களுக்கும், மராத்தியப் பேரரசுக்கும் இடையே 1771 - 1782 ஆண்டுகளில் நடைபெற்றது. இப்போர் சூரத் ஒப்பந்தத்தில் துவங்கி, சல்பாய் ஒப்பந்தம் மூலம் முடிவுற்றது.
போரின் முடிவுகள்
17 மே 1782இல் ஆங்கிலேயர்களுக்கும், மராத்தியர்களுக்கும் ஏற்பட்ட சல்பாய் ஒப்பந்தப்படி, சால்சேட் தீவு மற்றும் பரூச் துறைமுகநகரங்கள் மீண்டும் ஆங்கிலேயேர்களுக்கு திருப்பி வழங்கப்பட்டது. .
மேலும் படிக்க
*
பகுப்பு:மராட்டியப் பேரரசு பகுப்பு:மகாராட்டிர வரலாறு பகுப்பு:18 ஆம் நூற்றாண்டுப் போர்கள் பகுப்பு:பிரித்தானிய இந்தியா பகுப்பு:பிரித்தானியக் கிழக்கிந்தியக் கம்பனி போர்கள்
கிரிஸ் பிரிட்
கிரிஸ் பிரிட்  (Kris Britt, பிறப்பு: ஏப்ரல் 13 1984), ஆத்திரேலியப் பெண்கள் துடுப்பாட்ட அணியின் மேனாள் வீரர்  ஆவார். இவர் ஒரு தேர்வுத் துடுப்பாட்டப் போட்டியிலும், 17  ஒருநாள் பன்னாட்டுத் துடுப்பாட்டப் போட்டிகளிலும்,  இரண்டு இருபது20   போட்டிகளிலும்   கலந்து கொண்டுள்ளார். 2003 ல், ஆத்திரேலிய பெண்கள் தேசிய அணி உறுப்பினராக தேர்வுத் துடுப்பாட்டப் போட்டியில்  பங்குகொண்டார்.
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1984 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
மீமிகைத் துல்லியத் தொலைக்காட்சி
மீமிகைத் துல்லியத் தொலைக்காட்சி என்பது 4கே அல்லது 8கே பகுப்பியலின் அடிப்படையில் 16:9 புலன் விகிததத்தின் கீழ் தயாரிக்கப்படும் எண்ணிம வடிவினைக் கொண்டு செயல்படும் தொலைக்காட்சி ஆகும்.
மையம்|thumb|300x300px|பல்வேறு பகுப்பியல் வடிவங்களுக்கு இடையேயான ஒப்பீடு
மையம்|thumb|340x340px|CIE 1931 இன் வண்ணவெளி வரைபடம் மீமிகைத் துல்லியம் மற்றும் மிகைத்துல்லியத்திற்கான வேறுபாடுகளைக் காட்டுகிறது
தொழில்நுட்ப விவரங்கள்
காணொலி பிட்விகிதம்: நொடிக்கு 144 கிகாபைட்டுகள்
உலகத்தரநிலை
உலகம் முழுதிலும் 4கே அல்லது 8கே அலவரிசைகளுக்கு தரநிலைகள் உள்ளன. இந்தத் தரநிலைகள் நாடுகளைப் பொறுத்து மாறுவன. உலகம் முழுவதிலும் 116க்கும் மேற்பட்ட தொலைக்காட்சி அலைவரிகள் தங்கள் நிகழ்ச்சிகளை 4கே மற்றும் 8கேவில் ஒளிபரப்புகின்றன. இந்தியாவில் டாட்டா ஸ்க்கை 4கே மட்டும் உள்ளது.
மேற்கோள்கள்
பகுப்பு:தொலைக்காட்சி
சத்கீரா மாவட்டம்
சத்கீரா மாவட்டம் (Satkhira District) (সাতক্ষীরা জেলা, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் குல்னா  கோட்டத்தில் அமைந்துள்ளது. வங்காளதேசத்தின் தென்மேற்கில்  அர்பங்கச்சியா ஆற்றின் கரையில் அமைந்த  இம்மாவட்டத்தின் நிர்வாகத் தலைமையிடம் சத்கீரா  நகரத்தில் அமைந்துள்ளது.
மாவட்ட எல்லைகள்
இம்மாவட்டத்தின் வடக்கில் ஜெஸ்சூர் மாவட்டமும், தெற்கில் வங்காள விரிகுடாவும், கிழக்கில் குல்னா மாவட்டமும், மேற்கில்  இந்திய மாநிலமான மேற்கு வங்காளத்தின் வடக்கு 24 பர்கனா மாவட்டமும் எல்லைகளாக உள்ளது.
மாவட்ட நிர்வாகம்
குல்னா கோட்டத்தில் 3817.29 சதுர கிலோ மீட்டர் பரப்பளவு கொண்ட சத்கீரா மாவட்டத்தை நிர்வாக வசதிக்காக எட்டு துணை மாவட்டங்களாகப் பிரிக்கப்பட்டுள்ளது. இம்மாவட்டம் இரண்டு நகராட்சி மன்றங்களும், எழுபத்தி ஒன்பது கிராம ஒன்றியக் குழுக்களும், 916 வருவாய் கிராமங்களும், 1440 கிராமங்களையும் கொண்டுள்ளது. இம்மாவட்டத்தின் அஞ்சல் சுட்டு எண் 9400 ஆகும். தொலைபேசி குறியிடு எண்  0471 ஆகும்.
இம்மாவட்டம் நான்கு நாடாளுமன்றத் தொகுதிகளைக் கொண்டுள்ளது.
பொருளாதாரம்
வேளாண்மைப் பொருளாதாரத்தை மட்டும் நம்பியுள்ள இம்மாவட்டத்தில் ராய்மங்கோல், காளிந்தி, காக்சியாளி, கபதக்கியா, பங்கசியா, ஹரியவங்க, மலோஞ்சா, பேட்னா, சுனார், இஷாமதி முதலிய ஆறுகள் பாய்வதால் இம்மாவட்டம் நீர் வளமும், நில வளமும் கொண்டுள்ளது.
இங்கு நெல், சணல், புகையிலை, உருளைக்கிழங்கு, மிளகு, கடுகு, கோதுமை, மா, விளாச்சி, தென்னை, கொய்யா மற்றும்  காய்கறிகள் பயிரிடப்படுகிறது.
இம்மாவட்டத்தில் 86 பால்பண்ணைகள், 322 கோழிப் பண்ணைகள், 3650 இரால் பண்னைகள், 66 குஞ்சு பொறிப்பகங்களும் மற்றும் ஒரு கால்நடை இனப் பெருக்க மையமும் உள்ளது.
ஏற்றுமதிப் பொருட்கள்
இரால் மீன்கள், அரிசி, சணல் பொருட்கள், கோதுமை, வெற்றிலை, கால்நடைகளின் தோல் இம்மாவட்டத்திலிருந்து பிற நாடுகளுக்கு ஏற்றுமதி செய்யப்படுகிறது.
மக்கள் தொகையியல்
3817.29 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின்  மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை  19,85,959  ஆக உள்ளது. அதில் ஆண்கள் 9,82,777  ஆகவும், பெண்கள்  10,03,182  ஆகவும் உள்ளனர். பாலின விகிதம் 98 ஆண்களுக்கு 100 பெண்கள் வீதம் உள்ளனர். ஆண்டு மக்கள் தொகை வளர்ச்சி விகிதம் 0.62% ஆக உள்ளது. மக்கள் தொகை அடர்த்தி ஒரு சதுர கிலோ மீட்டர் பரப்பளவில் 520  நபர்கள் வீதம் வாழ்கின்றனர். மாவட்ட சராசரி எழுத்தறிவு 52.1%  ஆக உள்ளது. இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
கல்வி
வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு  மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
மேற்கோள்கள்
22.35°N, 89.08°W
பகுப்பு:வங்காளதேச மாவட்டங்கள்
குன்ஸ்ட்க்ரிங் கலைக்கூடம், மத்திய ஜகார்த்தா
குன்ஸ்ட்க்ரிங் கலைக்கூடம் (Kunstkring Art Gallery) (இந்தோனேசிய மொழி: கேலரி செனி குன்ஸ்ட்க்ரிங் ) இந்தோனேசியாவில் மத்திய ஜகார்த்தாவில் அமைந்துள்ள ஒரு பாரம்பரிய கட்டிடம் ஆகும். . டச்சு கட்டிடக் கலைஞர் பி.ஏ.ஜே.மூஜன் தந்த வடிவமைப்பின் அடிப்படையில் 1914 ஆம் ஆண்டில் கட்டப்பட்டது. முதலில் உள்ளூர் கலை தொடர்பானவற்றிற்காக பயன்படுத்தப்பட்டது. பல மாற்றங்களுக்குப் பிறகு, 2011 ஆம் ஆண்டில் கட்டிடம் மீட்டெடுக்கப்பட்டது, மேல் தளம் ஒரு கலைக்கூடமாகப் பயன்படுத்தப்பட்டது. அதே நேரத்தில் தரை தளம் ஒரு உணவகமாக மாற்றப்பட்டது.
வரலாறு
குன்ஸ்ட்க்ரிங் கட்டடம்   பி.ஏ.ஜே.மூஜன் வடிவமைத்த இரண்டாவது கட்டடம் ஆகும். ஜகார்தாவில். புதிய மென்டெங் குடியிருப்பு பகுதிக்கு வருகின்ற பார்வையாளர்களை வரவேற்கும் வகையில் இது ஒரு குடிமை அடையாளமாக அமைந்துள்ளது. குன்ஸ்ட்க்ரிங் கலை மையத்தை 20 ஆம் நூற்றாண்டின் ஆரம்பத்தில் படேவியாவின் கலாச்சார மையமாக மாற்றுவதான எண்ணம் நிலவியது. குன்ஸ்ட்க்ரிங்கின் முதல் செயலாளராகவும், பின்னர் ஜனாதிபதியாகவும் (1910) மூஜென் இருந்தார். இந்த மையமானது காட்சி / பிளாஸ்டிக் மற்றும் அலங்காரக் கலைகளின் மீதான ஆர்வத்தை மேம்படுத்துவதற்காக உருவாக்கப்பட்டது ஆகும்.
மென்டெங் குடியிருப்பு பகுதியைக் கட்டுவதில் பங்கேற்ற கட்டுமான நிறுவனங்களில் ஒன்று நிலத்தை நன்கொடையாக வழங்கியதன் மூலம் இந்தக் கட்டடத்தைக் கட்ட முடிந்தது. இந்த கட்டிடத்தின் கட்டுமானம் 1913 ஆம் ஆண்டு தொடங்கியது, இது ஏப்ரல் 17, 1914 ஆம் நாள் டச்சு தீவுகளின் ஆளுநர் ஜெனரராக இருந்த அலெக்சாண்டர் வில்லெம் ஃபிரடெரிக் ஐடன்பர்க் அவர்களால் திறந்துவைக்கப்பட்டது. அவர் நெடெர்லாண்ட்ஸ் இண்டிசே குன்ஸ்ட்க்ரிங்கின் மேற்பார்வையாளராக இருந்தார். கீழ் தளத்தை வணிக பயன்பாட்டிற்கு வாடகைக்கு விட்டதன் மூலமாகமூலம், குன்ஸ்ட்க்ரிங் அதன் செயல்பாடுகளுக்கான வருமானம் எளிதானது. கலைக்கூடம் வரலாற்று ரீதியாக பிரபல ஐரோப்பிய கலைஞர்களான வின்சென்ட் வான் கோக், பப்லோ பிகாசோ, பால் கௌபின், பியட் ஓபோர்க் மற்றும் மார்க் சாகல் ஆகியோரின் படைப்புகளை க் கொண்டு அமைந்துள்ளது.
இந்த கட்டிடம் குன்ஸ்ட்க்ரிங்கை 1942 வரை வைத்திருந்தது, அதற்கு முன்பாக இது மஜெலிஸ் இஸ்லாம் ஆலா இந்தோனேசியாவின் (இந்தோனேசியாவின் உயர் இஸ்லாமிய கவுன்சில்) (1942-1945) தலைமை அலுவலகமாக செயல்பட்டது. பின்னர் மத்திய ஜகார்த்தாவிற்கான குடிவரவு அலுவலகமாக (1950–1997) செயல்பாட்டில் இருந்தது.
பின்னர் 1997 ஆம் ஆண்டில், இந்த கட்டிடம் டாமி சோஹார்டோ என்பவரிடம் விற்கப்பட்டது. அப்போது கவனிப்பாரட்டு கிடக்கவே, கொள்ளையர்களால் கொள்ளையடிக்கப்பட்டது. ஜன்னல் பிரேம்கள் மற்றும் படிக்கட்டுகள் அகற்றப்பட்டு, கறுப்புச் சந்தையில் விற்கப்பட்டன. 2003 ஆம் ஆண்டில், அப்போதைய ஆளுநர் சுட்டியோசோவின் உத்தரவின் பேரில், அரசாங்கம் கட்டிடத்தை திரும்பப் பெற்றது.தெளிவான அளவுருக்கள் இல்லாதபோதிலும் கட்டிடத்தின் முகப்பு சரிசரியாக சீர்செய்யப்பட்டு படிப்படியாக மீட்டெடுக்கப்பட்டது. கட்டிடத்தின் கட்டமைப்பு மற்றும் அலங்கார கூறுகளில் சிலவற்றில் மட்டும் சில மாற்றங்கள் மேற்கொள்ளப்பட்டன. அதே நேரத்தில் கொள்ளையடிக்கப்பட்ட பாகங்கள் கண்டுபிடிக்கப்படாமலேயே போயின.
புத்தா பார் சர்ச்சை
தரை தளத்தை ஒரு தனியாருக்கு பார் ஆகப் பயன்பத்த முயற்சி மேற்கொள்ளப்பட்டபோது பெரும் சர்ச்சை எழுந்தது. 2008 ஆம் ஆண்டில், இந்த கட்டிடம் ஒரு சர்வதேச நிறுவனங்களின் உரிமையாளர் ஒருவரால் புத்தா பார் என்ற பெயரில் அமைந்த ஒரு பிரத்யேக கிளப்பை உருவாக்கப்போகிறது என்பது தெரியவந்தது. வெகுஜன ஊடகங்களிலும் பிரச்னைகள் விவாதிக்கப்பட்டு நிலை மோசமான எல்லையை அடைந்தது. சில பௌத்தர்கள் இதற்கு புத்தரின் பெயரை வைப்பதை அவமானதாகக் கருதி எதிர்ப்பு தெரிவித்தனர்.
2011 ஆம் ஆண்டில், உரிமையாளர்கள் கட்டிடத்தை மறுபடியும் வடிவமைப்பு செய்தனர். கட்டிடத்தின் மேல் தளம் ஒரு கலைக்கூடமாக மாற்றப்பட்டது, இது கட்டிடத்தின் முந்தைய பயன்பாட்டைப் போலவே இருந்தது, அதே சமயம் கீழ் தளம் ஒரு உணவகமாக மாற்றப்பட்டது. அந்த உணவகத்தில் பழைய படேவியன் கட்டிடக்கலை ஒத்த கட்டிடக்கலை பாணியில் அமைந்தது.
தற்போதைய நிலை
ஏப்ரல் 2013 ஆம் நாளன்று இந்த கட்டிடம் மறுபடியும் திறக்கப்பட்டது. அப்போது அதற்கு துகு குன்ஸ்ட்க்ரிங் பாலீஸ் என்று பெயர் மாற்றம் பெற்றது. கலை மற்றும் கலாச்சார மையமான குன்ஸ்ட்க்ரிங்கின் உண்மையான நோக்கத்தைப் புரிந்துகொண்டு அதன் அடிப்படையில், துகு குழுமத்தினர் இரண்டாவது தளத்தில் இந்தோனேசிய கலைஞர்களிடமிருந்து பெறப்பட்ட கலைப்படைப்புகளைக் காட்சிப்படுத்தினர்.பெரும்பாலான அறைகள் மற்றும் முதல் மாடியில் உள்ள பிரதான மண்டபம் ஒரு சிறந்த உணவு விடுதியாக மாற்றப்பட்ட சூழலிலும், இது இந்தோனேசியாவின் கலை, ஆன்மா உள்ளிட்டவற்றைக் கொண்ட கலை சேகரிப்புகளாலும், பழம்பொருட்களாலும் அலங்கரிக்கப்பட்டு காட்சி தருகிறது. இந்தோனேசிய ஓவியர்களின் முன்னோடிகளில் ஒருவரான ரேடன் சலேவுக்கு ஒரு அறை தனியாக அர்ப்பணிக்கப்பட்டுள்ளது.
கட்டிடக்கலை
இந்த வடிவமைப்பு பழைய இண்டீஸ் பாணிக்கு மாற்றாக நியூ இண்டீஸ் பாணி எனப்படும் பகுத்தறிவுக் கட்டிடக்கலைப் பாணியைக் கொண்டு அமைந்துள்ளது.
இந்தோனேசியாவில் வலுவூட்டப்பட்ட கான்கிரீட் பயன்படுத்திய பெருமையினை இது கொண்டுள்ளது.
பிரதான முகப்பில் இடையில் மூன்று நுழைவு கதவுகள் உள்ளன. அவை ஒரே வடிவில் வடிவமைக்கப்பட்ட இரண்டு ஜன்னல்களுக்கு இடையில் உள்ளன. பிரதான முகப்பின் மேல் தளத்தில் பால்கேனிகள் பலஸ்ட்ரேடுகளுடன் உள்ளன. கட்டிடத்தில் இரண்டு கோபுரங்கள் உள்ளன. ஆரம்பத்தில் இருந்த அலங்கார விளக்குகள் காணவில்லை, அதே நேரத்தில் கறை படிந்த கண்ணாடி 1999 ஆம் ஆண்டில் கொள்ளையடிக்கப்பட்டது. உட்புறம் இருண்ட மரத்தினாலான பேனலைக் கொண்டு அலங்கரிக்கப்பட்டது. பெரிய படிக்கட்டு கட்டிடத்தின் பக்கவாட்டில் அமைந்துள்ளது, அது கீழ் தளத்தை மேல் தளத்துடன் இணைக்கும் வகையில் அமைந்துள்ளது. கீழ் தளம் முதலில் சிறிய அறைகளால் சூழப்பட்ட ஒரு பெரிய அறையைக் கொண்டு அமைந்திருந்தது. அவை நெடெர்லாண்ட்ஸ் இண்டிச் குன்ஸ்ட்க்ரிங்கிற்கான நிர்வாக அலுவலகமாகப் பயன்படுத்தப்பட்டமு. 1999 ஆம் ஆண்டில், கீழ் தளமானது ஒரு தொடர்ச்சியான பெரிய அறையாக மாற்றப்பட்டது. மேல் தளம் ஒரு கலைக்கூடமாக பயன்படுத்தப்பட்டது. சில நேரங்களில் வரவேற்பு அறையாக வாடகைக்கும் விடப்படுகிறது. இந்த கட்டிடம் மென்டெங் பகுதியில் ஒரு அடையாளமாகத் திகழ்கிறது. தற்போது மேல் தளம் ஒரு கலைக்கூடமாக மாற்றப்பட்டுள்ளது.
குறிப்புகள்
பகுப்பு:இந்தோனேசிய அருங்காட்சியகங்கள்
மவுரா மெக்லாப்ளின்
மவுரா மெக்லாப்ளின் (Maura McLaughlin) இப்போது மேற்கு வர்ஜீனியா, மார்கன்டவுனில் உள்ள மேற்கு வர்ஜீனியா பல்கலைக்கழகத்தில் வானியற்பியல் துறையின் பேராசிரியராக உள்ளார். இவர் இளம் அறிவியல் பட்டத்தைப் பென்சில்வேனியா அரசு பல்கலைக்கழகத்திலும் முனைவர் பட்டத்தைக் கலிபோர்னியா பல்கலைக்கழகத்திலும் பெற்றார். இவர் ஈர்ப்பு அலை ஆராய்ச்சியை மேம்படுத்துவதற்காகவும் துடிமீன்கள் தேட்ட கூட்டுறவு ஆய்வுக் கடப்பாட்டுக்காகவும் பெயர்பெற்றார்.
இளமையும் கல்வியும்
இவர் பென்சில்வேனியா, ஆர்லாந்தில் வளர்ந்தார்.
இவர் 1994 இல் வானியலிலும் வானியற்பியலிலும் இளம் அறிவியல் பட்டத்தைப் பென்சில்வேனியா அரசு பல்கலைக்கழகத்தில் இருந்து பெற்றார். இவர் 2001இல் கார்னெல் பல்கலைக்கழகத்தில் இருந்து வானியலிலும் விண்வெளி அறிவியலிலும் பெற்றார். இவர் இப்போது மேற்கு வர்ஜீனியா பல்கலைக்கழகத்தில் வானியல், இயற்பியல் துறைப் பேராசிரியராக உள்ளார். இவர் மேற்கு வர்ஜீனியா பல்கலைக்கழகத்தின் இயற்பியல் பேராசிரியராகவுள்ள தங்கன் உலோரிமரை மணந்தார், இவர்களுக்கு மூன்று குழந்தைகள் உண்டு.
பணிகள்
இவர் கிரீன் பாங்கு தொலைநோக்கியையும் அரேசிபோ வான்காணகத்தைப் பயன்கொண்டு துடிவிண்மீன்களைப் பற்றி ஆராய்ச்சி மேற்கொள்கிறார்.
மேற்கோள்கள்
பகுப்பு:வாழும் நபர்கள் பகுப்பு:பெண் வானியற்பியலாளர்கள் பகுப்பு:பெண் வானியலாளர்கள் பகுப்பு:அமெரிக்க வானியற்பியலாளர்கள் பகுப்பு:அமெரிக்க வானியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:பெண் இயற்பியலாளர்கள்
ஸ்ரீ மகா மாரியம்மன் தேவஸ்தான ஆலயம், பட்டர்வொர்த்
ஸ்ரீ மஹா மாரியம்மன் தேவஸ்தான ஆலயம் என்பது மலேசியாவின் பினாங்கில் உள்ள பட்டர்வொர்த், பாகன் லுவாரில் உள்ள ஒரு இந்துக் கோயிலாகும். இது பட்டர்வொர்த்தில் உள்ள மிகப் பெரிய மற்றும் மிகப் பழமையான இந்துக் கோயிலாகும். மஹா மாரியம்மன் கோயில், அம்பாள் தெய்வமான அம்மனுக்கு அர்ப்பணிக்கப்பட்ட கோயில், ஜாலான் ஜெட்டி லாமாவுடன் வசிக்கும் இந்து சமூகத்திற்கான கோயிலாகும். அருகில் உள்ள பகுதி கம்போங் பெங்காலி என்று அழைக்கப்படும் ஒரு இந்து குடியேற்றமாகும். இன்றும், இப்பகுதியில் கணிசமான இந்து மக்கள் வாழ்கின்றனர், மேலும் ஸ்ரீ ஆனந்த பர்வன் வாழை இலை உணவகம் போன்ற வணிகங்கள் இந்துக்களின் இருப்பின் பிரதிபலிப்பாகும். இந்துக்கள் பெரும்பாலும் பட்டர்வொர்த் துறைமுகத்துடன் தொடர்புடையவர்கள். அவர்கள் அங்கு நேரடியாக வேலை செய்தார்கள், அல்லது பலதரப்பட்ட கடை மற்றும் உணவு விற்பனை நிலையங்களைத் திறப்பது போன்ற ஆதரவு வர்த்தகங்களை வழங்கினர்.
மஹா மாரியம்மன் தேவஸ்தானம் கோயில் அதன் அருகாமையில் உள்ள கட்டிடங்களுக்கு மேல் கோபுரமாக உள்ளது.
வரலாறு
பட்டர்வொர்த் ஸ்ரீ மகா மாரியம்மன் கோவில் 1853 ஆம் ஆண்டு மீண்டும் நிறுவப்பட்டது. அம்பாளின் சிலை 1853 இல் கடலோரத்தில் கண்டுபிடிக்கப்பட்டது, மேலும் அம்பாளின் சிலையை வழிபாட்டிற்காக வைக்க ஒரு சிறிய குடிசை தொடர்ந்து கட்டப்பட்டது. 1903 ஆம் ஆண்டில், பொன்னுசாமி பிள்ளை அதே இடத்தில் ஒரு கோயிலைக் கட்டினார் மற்றும் 1 வது கும்பாபிஷேகம் ( கும்பாபிஷேகம் ) நடந்தது. தற்போதைய கோயில் அமைப்பு 1980 களில் கட்டப்பட்ட கும்பாபிஷேக விழா 1988 இல் நடைபெற்றது. 2002ல், சில சிறிய சீரமைப்புப் பணிகளுக்குப் பிறகு, மற்றொரு கும்பாபிஷேகம் நடந்தது.
குறிப்புகள்
பகுப்பு:Coordinates on Wikidata பகுப்பு:பினாங்கு பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள் பகுப்பு:மலேசியாவிலுள்ள அம்மன் கோயில்கள்
பிரயன் கிளார்க்
பிரயன் கிளார்க் (Brian Clark , பிறப்பு: செப்டம்பர் 3 1964), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார். இவர் 1993/94 ஆண்டுகளில், சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
l பிரயன் கிளார்க் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1964 பிறப்புகள் பகுப்பு:வாழும் நபர்கள்
அனைவருக்கும் அடிப்படை வருமானம்
அனைவருக்கும் அடிப்படை வருமானம் (universal basic income) அல்லது கட்டுகளற்ற அடிப்படை வருமானம், குடிமகனின் வருமானம், அடிப்படை வருமான பொறுப்புறுதி ) என்பது ஒரு நாட்டின் அனைத்து குடிமக்களுக்கும், அவர்களது வறுமை நிலை பற்றி கருத்தில் கொள்ளாது, எவ்வித எதிர்பார்ப்புகளுமின்றி அரசு அல்லது அரசுத்துறை நிறுவனம் மூலம் வழங்கப்படும் சமூக பாதுகாப்பு நிதியாகும்; இதனைத் தவிர அவர்களுக்கு வேறு வருமானம் இருக்கலாம்.
வறுமைக்கோட்டிற்கு கீழுள்ள அனைவருக்கும் வழங்கப்படும் கட்டற்ற பணப்பட்டுவாடா சில நேரங்களில் பகுதியான அடிப்படை வருமானம் எனப்படும்.
மேற்சான்றுகள்
பகுப்பு:சமூக நலத் திட்டங்கள்
மாத்தளை சோமு
மாத்தளை சோமு சிறுகதை, புதினம், பயண இலக்கியம் முதலான துறைகளில் பல நூல்களை எழுதியுள்ளார். இவர் இலங்கை மலையக இலக்கிய வளர்ச்சிக்கும் பங்காற்றியவர். இலங்கை, தமிழக, அவுஸ்திரேலிய, ஐரோப்பிய, சிங்கப்பூர், கனேடிய தமிழ் இதழ்களில் இவரது படைப்புகள் தொடர்ந்து வெளியாகின்றன.
மேற்கோள்கள்
பகுப்பு:ஈழத்து எழுத்தாளர்கள் பகுப்பு:ஆஸ்திரேலியத் தமிழர் பகுப்பு:இலங்கை மலையக எழுத்தாளர்கள் பகுப்பு:ஆஸ்திரேலியத் தமிழ் எழுத்தாளர்கள் பகுப்பு:மாத்தளை மாவட்ட நபர்கள்
வான்வுன்
வான்வுன் (''Wanvun') (கூட்டுப்பாடல்) உபநயனம், திருமணங்கள் போன்ற சில சடங்குகளுக்கு முன்பு காஷ்மீரிகளால் பயன்படுத்தப்படும் ஒரு பாணியாகும். பாரம்பரிய பாடல்கள் பாடப்படும் இசை அமர்வை விவரிக்கவும் இந்தச் சொல்லைப் பயன்படுத்தலாம். இது இரௌப் என்றும் அழைக்கப்படுகிறது. thumb| தில்லியில் இரௌப் நடனம் ஆடும் காஷ்மீரி பெண்கள் "வான்வுன்" ஒரு நிலையான துடிப்புடன், பேசப்படும் வார்த்தை வகை தாளத்துடன் பாடப்படுகிறது. இராகம் எப்போதும் ஒரே மாதிரியாக இருக்கும். ஆனால் எந்த நிகழ்வில் பாடப்படுகிறது என்பதைப் பொறுத்து, சுருதி மாறுபடும். பாடும் பெண்கள் பாடலின் மூலம் கதைகளைச் சொல்வதற்கு வசனம், வலியுறுத்தல், உருவகம் மற்றும் உவமை ஆகியவற்றைப் பயன்படுத்துகின்றனர்.
1980 களில், இந்திய கலாச்சார உறவுகளுக்கான அமைப்பு, நவீன திருமணங்களில் திரைப்படப் பாடல்களைப் பயன்படுத்துவதால், பாரம்பரிய வான்வுனைப் பாடும் வயதானவர்கள் குறைவாக இருப்பதாக கவலை தெரிவித்தது. சில இடங்களில், ரம்ஜான் முடிவைக் கொண்டாட வான்வுன் பாடப்படுகிறது.
சான்றுகள்
பகுப்பு:காசுமீர சைவம்
பாக்கித்தானில் பௌத்தம்
பாக்கித்தானில் பௌத்தம் (Buddhism in Pakistan), கிமு மூன்றாம் நூற்றாண்டில் மௌரியப் பேரரசர் அசோகர் ஆட்சிக் காலத்தின் போது பௌத்தம் பாக்கித்தான் நாட்டில் வேர் ஊன்றத் துவங்கியது. 2012ஆம் ஆண்டின் கணக்கெடுப்பின்படி, பாக்கித்தானில் பௌத்த சமய மக்கள் தொகை 1,492 என கணக்கிடப்பட்டுள்ளது. 2017ஆம் ஆண்டில் 1,884 பௌத்த சமய வாக்காளர்கள் சிந்து மற்றும் பஞ்சாப் மாகாணத்தில் மட்டுமே உள்ளதாக கணக்கிடப்பட்டுள்ளது. பாக்கித்தான் தலைநகரான இஸ்லாமாபாத் நகரத்தில் மட்டுமே செயல்பாட்டில் உள்ள விகாரையில் இலங்கை போன்ற நாடுகளின் தூதரக ஊழியர்கள் மற்றும் அலுவலர்கள் வழிபடுகின்றனர்.
வரலாறு
பாக்கித்தானில் பௌத்தம் ஏறத்தாழ 2,000 ஆண்டுகளுக்கு முன்னரே வளரத் தொடங்கியது. சுவாத் சமவெளி அகழாய்வுகளில் கிமு 563 மற்றும் 483 இடைப்பட்ட காலத்தில் கடடப்பட்ட பௌத்தக் கோயில்கள் கண்டுபிடிக்கப்பட்டது. பாக்கித்தானில் மகாயான பௌத்தம் சிறப்பாக வளர்ந்தது. பாக்கித்தானின் காந்தாரப் பகுதி பௌத்தத்தின் தாய் வீடு எனலாம். காந்தாரத்தில் பௌத்தக் கலைகள் மற்றும் சிற்பக்கலை செழிப்பாக வளர்ந்திருந்தது.
கைபர் பக்துன்வா மாகாணம்
பெசாவர் சமவெளியின் மையப் பகுதியில் அமைந்தது காந்தாரம் எனும் பண்டைய பண்பாட்டு நிலப்பகுதியில் சுவாத் ஆறு பாய்கிறது. காந்தாரத்தில் புத்தர் சிலை புகழ்பெற்றது. கைபர் பக்துன்வா மாகாணத்தில் தொல்லியல் அகழாய்வின் போது பௌத்தம் தொடர்புடைய அம்லுக்-தாரா தூபி, புத்கார தூபி, சமால் கார்கி, தக்த்-இ-பாகி, ஜௌலியன் விகாரை, கனிஷ்கரின் தூபி, கனிஷ்கர் பேழை மற்றும் பேரரசர் அசோகரின் மன்செரா பாறைக் கல்வெட்டுக்கள் கண்டுபிடிக்கப்பட்டது.
பஞ்சாப் மாகாணம்
பாக்கித்தான் நாட்டின் பஞ்சாப் மாகணத்தின், தட்சசீலத்தில் உள்ள தர்மராஜிக தூபியை மௌரியப் பேரரசர் அசோகர் ஆட்சிக் காலத்தில் கிமு 3-ஆம் நூற்றாண்டில், கௌதம புத்தரின் எரியூட்டப்பட்ட உடலிருந்து கிடைத்த சில எலும்புகள் மற்றும் சாம்பலின் ஒரு பகுதியைக் கொண்டு நிறுவப்பட்டது. கிபி 2-ஆம் நூற்றாண்டில் குசான் பேரரசு காலத்தில் தருமராசிக தூபியை மறுசீரமைத்து பல பெரிய விகாரைகளுடன் நிறுவப்பட்டது. கிபி 5-ஆம் நுற்றாண்டில் எத்தலைட்டுகளின் மன்னர் மிகிரகுலன் ஆட்சிக் காலத்தில் தருமராசிக தூபி முற்றிலும் சிதைக்கப்பட்டது. 1980இல் இயுனெசுகோ நிறுவனம், தருமராசிக தூபியை உலகப் பாரம்பரியக் களங்களில் ஒன்றாக அறிவித்ததுள்ளது. இப்பகுதி இசுலாமியமயமான போது, தருமராசிக தூபி மேலும் சிதைக்கப்பட்டது. சான் மார்சல் எனும் பிரித்தானிய தொல்லியல் ஆய்வாளர், 1913ல் சிதைந்திருந்த தருமராசிக தூபியை அகழ்வாய்வு செய்து பல தொல்பொருட்களை கண்டெடுத்தார்.
பலுசிஸ்தான் மாகாணம்
பலுசிஸ்தான் மாகாணத்தின் கடற்கரையில் பல பௌத்த விகாரைகள் மற்றும் கொண்டரனி எனும் குகை நகரத்தைக் கண்டதாக பௌத்த பயணி சுவான்சாங் தனது பயணக் குறிப்பில் குறித்துள்ளார்.
கில்ஜித் பல்டிஸ்தான்
பாக்கித்தானின் ஆக்கிரமிப்பில் உள்ள கில்ஜித்-பல்டிஸ்தானில் ஸ்கர்டு மாவட்டத்தில் கிபி எட்டாம் நூற்றாண்டு காலத்திய மந்தல் பௌத்த பாறைச் சிற்பங்கள் கண்டெடுக்கப்பட்டுள்ளது. கிபி 15ஆம் நூற்றாண்டில் கில்ஜித்-பல்டிஸ்தான் பகுதியில் வாழ்ந்த பெரும்பாலான பௌத்தர்கள் இசுலாமிற்கு கட்டாய மதம் மாற்றம் செய்யப்பட்டனர்.
பௌத்த மக்கள் தொகை
பாக்கித்தானில் தற்போதைய பௌத்த மக்கள் தொகை குறித்தான விவரங்கள் சரிவர தெரியவில்லை. சில பாக்கைத்தானியர்கள் தங்களை பௌத்தர்கள் என அறிவித்துக்கொண்டனர்.அவர்கள் அசாத் காசுமீரில் மட்டுமே இருப்பதாக கூறப்படுகிறது. 2012ஆம் ஆண்டின் தேசிய தரவுத் தளம் மற்றும் பதிவேடுகளின்படி, பாக்கித்தானில் 1,492 பௌத்தர்கள் மட்டுமே தேசிய அடையாள அட்டை வைத்திருப்பதாக கூறப்படுகிறது. 2017ஆம் ஆண்டில் இது 1,884 ஆக உயர்ந்துள்ளதாக தெரிகிறது. பாக்கித்தானிய பௌத்தர்களில் பெரும்பான்மையானவர்கள் சிந்து மாகாணம் மற்றும் பஞ்சாப் மாகாணத்தின் நகர்புறங்களில் அதிகம் வாழ்கின்றனர்.
வெளி இணைப்புகள்
பகுப்பு:பாக்கித்தான் வரலாறு பகுப்பு:நாடுகள் வாரியாக பௌத்தம் பகுப்பு:பாக்கித்தானில் சமயம்
வில்லியம் ஹேவுட்
வில்லியம் ஹேவுட்  (William Haywood , பிறப்பு: பிப்ரவரி 25 1841, இறப்பு: சனவரி 7 1912 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1878 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
வில்லியம் ஹேவுட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1841 பிறப்புகள் பகுப்பு:1912 இறப்புகள் பகுப்பு:யார்க்சையர் துடுப்பாட்டக்காரர்கள்
சூரிய வானிலை
சூரிய வானிலை (Solar weather) என்பது வானிலையியலின் ஒரு பிரிவு ஆகும். சூரியனின் நடத்தைகள் மற்றும் அதற்கான முன்கணிப்புகள் என்ன வகையில் செய்ய முடியும் என்பதை ஆராய்வதற்கான வானிலையியலின் ஒரு கிளையாகும்.
சூரியனின் சாத்தியமுள்ள நடத்தைகளின் ஒப்புருவாக்கம் குறித்து ஆய்வுமேற்கொள்வது உள்ளிட்ட நடத்தைகளும் சூரிய வானிலை ஆராய்ச்சியில் அடங்கும். உதாரணமாக, சாத்தியமுள்ள சூரிய புயல் பற்றி செயற்கைக்கோள்களுக்கு எச்சரிக்கைகள் கொடுத்து உதவமுடியும்.சூரியனின் மிகப்பெரிய அளவு காரணமாகவும், சிக்கலான கருத்து அமைப்புகள் காரணமாகவும் பூமியின் வானிலை கணிப்புகள் போல சூரியனிலுள்ள வானிலைக் கணிப்புகள் சூரியப் புள்ளித் தரவுகளைத் தவிர சிறப்புடையதாக இல்லை.
விண்வெளியின் வானிலையுடன் சூரிய வானிலை நெருங்கிய தொடர்பு கொண்டுள்ளது. பெரும்பாலும் இவையிரண்டும் ஒன்றே என்கிற போக்கிலும் வகைப்படுத்தப்படுகிறது.
மேற்கோள்கள்
பகுப்பு:விண்வெளியின் வானிலை
ஆயில்பட்டி மாரியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
நரசிங்கபுரம், பாபநாசம் வட்டம்
பார்க்கவும்.
ஆயில்பட்டி மாரியம்மன் கோயில்
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது. சித்திரை மாதம் பொங்கல் முக்கிய திருவிழாவாக நடைபெறுகிறது.
நரசிங்கபுரம், பாபநாசம் வட்டம்
நரசிங்கபுரம் என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் பாபநாசம் வட்டத்திற்கு உட்பட்ட ஊர்.
ஆயில்பட்டி மாரியம்மன் கோயில்
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நரசிங்கபுரம், பாபநாசம் வட்டம்
ஆதாரங்கள்
பகுப்பு:தஞ்சாவூர் மாவட்டத்திலுள்ள கிராமங்கள்
அரசூர் கருணையுடையார் கோயில்
அரசூர் கருணையுடையார் கோயில் தமிழ்நாட்டில் தூத்துக்குடி மாவட்டம், அரசூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மாஞ்சா வேலு
மாஞ்சா வேலு 2010ல் வெளிவந்த தமிழ் திரைப்படமாகும். இதனை ஏ. வெங்கடேஷ் இயக்கினார். இத்திரைப்படத்தில் அருண் விஜய், கார்த்திக், பிரபு, தன்சிகா மற்றும் விஜயகுமார் ஆகியோர் நடித்திருந்தனர்.
சனத் மிசுரா
சனத் மிசுரா (Sanat Misra) இந்திய நாட்டினைச் சார்ந்த ஓர் இறகுப்பந்தாட்ட வீரர் ஆவார். இவர் மிஷ்ரா என்ற பெயராலும் அழைக்கப்படுகிறார். 1962 ஆம் ஆண்டில் சனத் மிசுரா பிறந்தார். தேசிய இரட்டையர் போட்டியில் வெற்றியாளர் மற்றும் கலப்பு இரட்டையர் போட்டியில் வெற்றியாளர் என்ற சிறப்புகளைப் பெற்றிருந்தார். 1986ஆம் ஆண்டு நடைபெற்ற ஆசிய விளையாட்டுப் போட்டியில் ஆடவர் குழு நிகழ்வில் இறகுப்பந்தாட்டத்தில் வெண்கலப் பதக்கம் வென்றார். 2006 ஆம் ஆண்டு சூன் மாதம் 17ஆம் தேதியன்று சனத் மிசுரா இறந்தார்.
மேற்கோள்கள்
பகுப்பு:1962 பிறப்புகள் பகுப்பு:2006 இறப்புகள் பகுப்பு:இறகுப்பந்தாட்டம் பகுப்பு:ஆசிய விளையாட்டுப் போட்டிகள் பகுப்பு:இந்திய விளையாட்டு வீரர்கள்
பீட்டர் சிங்கோகா
பீட்டர் சிங்கோகா (Peter Chingoka, மார்ச்சு 2, 1954 – 22 ஆகத்து 2019), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். இவர் 1975-1977 ஆண்டுகளில், சிம்பாப்வே ஏ-தர துடுப்பாட்ட உறுப்பினராக ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
l பீட்டர் சிங்கோகா - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1954 பிறப்புகள் பகுப்பு:2019 இறப்புகள்
உனா பாய்ஸ்லி
உனா பாஸ்லி (Una Paisley, பிறப்பு: நவம்பர் 18 1922),     ஆத்திரேலியப் பெண்கள் துடுப்பாட்ட  அணியின் மேனாள் வீரர்  ஆவார். இவர் 12 தேர்வுத் துடுப்பாட்டப் போட்டிகளில் கலந்து கொண்டுள்ளார். 1948 - 1961 ல், ஆத்திரேலிய   பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
மேற்கோள்கள்
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1922 பிறப்புகள் பகுப்பு:1977 இறப்புகள் பகுப்பு:ஆஸ்திரேலியப் பெண் துடுப்பாட்டக்காரர்கள்
அலான் ஹெசல்டென்
அலான் ஹெசல்டென்  (Allan Hayzelden , பிறப்பு: சனவரி 10 1904, இறப்பு: ஏப்ரல் 10 1955 ) என்பவர்  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1929-1931 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
அலான் ஹெசல்டென் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1904 பிறப்புகள் பகுப்பு:1955 இறப்புகள் பகுப்பு:எஸ்செக்ஸ் துடுப்பாட்டக்காரர்கள்
பாடிகார்ட் நடவடிக்கை
இரண்டாம் உலகப் போர் தொடங்கி நான்கு ஆண்டுகளுக்குப் பின்னர் ஜெர்மனியை வீழ்த்த மேற்கு ஐரோப்பா மீது கடல்வழியாகப் படையெடுக்க வேண்டுமென்று நேச நாட்டுத் தலைவர்கள் முடிவு செய்தனர். மேற்கில் ஒரு படையெடுப்பு நிகழும் என்பதை ஜெர்மானிய உத்தியாளர்களும் உணர்ந்திருந்தனர். இந்த படையெடுப்பு எப்போது எங்கு நிகழும் என்பதை ஜெர்மானியர்கள் ஊகிக்க முடியாமல் அவர்களைத் திசைதிருப்ப நேச நாட்டு உத்தியாளர்கள் முயற்சிகளை மேற்கொண்டனர். ஆரம்பத்தில் இந்த முயற்சிக்கு ஜெயில் திட்டம் (Plan Jael) என்று குறிப்பெயரிடப்பட்டிருந்தது. (ஜெயில் விவிலியத்தின் பழைய ஏற்பாட்டில் வரும் ஒரு பாத்திரம்). பின்னர் 1943ல் நிகழ்ந்த டெஹ்ரான் மாநாட்டில் சர்ச்சில் ஸ்டாலினிடம் கூறிய பின் வரும் வார்த்தைகளை அடிப்படையாகக் கொண்டு “பாடிகார்ட்” (மெய்க்காப்பாளர்) நடவடிக்கை என்று பெயர்மாற்றம் செய்யப்பட்டது:
போர்க்காலத்தில் உண்மை விலைமதிப்பற்றது. எப்போதும் அதனைச் சுற்றி பொய் புரட்டு மெய்க்காப்பாளர்களை நிறுத்த வேண்டியுள்ளது
பாடிகார்ட் நடவடிக்கைக்கு மூன்று முக்கிய இலக்குகள் இருந்தன:
இந்நடவடிக்கை ஃபார்ட்டிடியூட் நடவடிக்கை, செப்பலின் நடவடிக்கை, அயர்ன்சைட் நடவடிக்கை என பல பிரிவுகளாகப் பிரிக்கப்பட்டிருந்தது.
பகுப்பு:மேற்குப் போர்முனை (இரண்டாம் உலகப் போர்) பகுப்பு:1944 நிகழ்வுகள் பகுப்பு:செருமன் வரலாறு பகுப்பு:பிரான்சின் வரலாறு